கேள்வி: மலேசியா தமிழ் அறவாரியம் பற்றி தகவல் சொல்.
பதில்: மலேசியத் தமிழ்க் கல்வி ஆய்வு மேம்பாட்டு அறவாரியம் (தமிழ் அறவாரியம்) (''Tamil Fountation'') மலேசியத் தமிழ்வழிக் கல்வியைப் பாதுகாத்து மேம்படுத்துவதற்காக, :en:M. Manogaran, :en:Sivanesan Achalingam, பசுபதி சிதம்பரம், கா. ஆறுமுகம் போன்றவர்களை உள்ளடக்கிய குழுவினால் 2003-ஆம் ஆண்டு தோற்றுவிக்கப்பட்ட ஓர் இலாப நோக்கமற்ற அமைப்பாகும். மலேசியாவில் 500-க்கும் மேற்பட்ட தமிழ்வழித் தொடக்கப்பள்ளிகள் இயங்கி வருகின்றன. இவற்றில் 150-க்கும் மேற்பட்டவை அரசு பள்ளிகளாகவும் மற்றவை அரசு உதவி பெறும் பள்ளிகளாகவும் இருந்தாலும், இப்பள்ளிகள் போதுமான வசதிகள் இல்லாமல் பல ஆண்டுகள் தத்தலித்துக்கொண்டிருந்தன. பள்ளி ஆசிரியர்களில் பலர் ஆசிரியர் பயிற்சி பெறாதவர்களாக இருந்தனர். தரமான புறப்பாட நடவடிக்கைகளும் எட்டாக் கனியாக இருந்தது. இந்நிலையை மாற்றி அமைப்பதற்காக உருவாக்கப்பட்ட அமைப்புதான் தமிழ் அறவாரியம். சமுதாயப் பயிர்களைத் தாங்கி நிற்கும் விளை நிலங்களான தமிழ்ப் பள்ளிகளின் தரத்தை உயர்த்தி, அந்தப் பள்ளிகளுக்குச் சரியான நிபுணத்துவ அடிப்படையில் வழி அமைத்துக் கொடுப்பதே தமிழ் அறவாரியத்தின் தலையாயக் கொள்கையாகும். அத்துடன், தமிழ்ப்பள்ளி மாணவர்களின் மேம்பாட்டை மையமாகக் கொண்டு, தமிழ் அறவாரிய உறுப்பினர்கள் பணியாற்றி வருகின்றனர். மலேசிய தமிழ்ப்பள்ளிகள் மாணவர்களின் வளர்ச்சியை முக்கிய இலக்காகக் கொண்டு பல்வேறு மறுமலர்ச்சி நடவடிக்கைகளை இந்த அறவாரியம் மேற்கொண்டு வருகிறது. இந்த அமைப்பு 2003-ம் ஆண்டு அதிகாரபூர்வமாகப் பதிவு செய்யப்பட்டது. மலேசியாவில் தமிழ்க் கல்வி, தமிழ் ஆய்வு, தமிழ் மொழி மேம்பாட்டுத் திட்டங்களில் முன்மாதிரியாக மலேசியா தமிழ் அறவாரியம் திகழ்கின்றது. தமிழ்ப்பள்ளிகளின் பெற்றோர் ஆசிரியர் சங்கங்கள், தலைமையாசிரியர் மன்றங்கள், பள்ளி நிர்வாகங்கள், பொது இயக்கங்கள் போன்ற அமைப்புகளின் ஆதரவையும் ஒத்துழைப்பையும் பெரிதும் நம்பி இந்தத் தமிழ் அறவாரியம் செயல் பட்டு வருகின்றது. தமிழ்ப்பள்ளி மாணவர்களுக்காகச் சிறப்பாக தயாரிக்கப்பட்ட செயல் திட்டங்களை செயல் படுத்தி, தமிழ் பள்ளி மாணவர்களை வளப்படுத்துவதே தமிழ் அறவாரியத்தின் பிரதான நோக்கமாகும்.
கேள்வி: மலேசியா தமிழ் அறவாரியம் - மலேசிய தேசிய அளவிலான அறிவியல் விழா 2011 பற்றி நீங்கள் என்ன அறிந்துள்ளீர்கள்?
பதில்: மலேசிய தேசிய அளவிலான அறிவியல் விழா 2011 ஜூன் 25 – 26 திகதிகளில் சிலாங்கூர், பாங்கி, ஜெர்மன் மலேசிய கல்லூரியில் (''German Malaysian Institute'') சிறப்பாக நடைபெற்றது. நாடு தழுவிய நிலையில் மொத்தம் 60 தமிழ்ப்பள்ளிகள் இவ்விழாவில பங்கேற்றன. தமிழ் அறவாரியம், ம.இ.கா புத்ரா பிரிவு, மலேசியத் தலைமையாசிரியர் மன்றம் ஆகியவற்றின் கூட்டு முயற்சியில் நடைபெற்ற இந்த விழாவில் ஜொகூர் லானர்டோன் தோட்டத் தமிழ்ப்பள்ளி வெற்றியாளராக வாகை சூடியது.
கேள்வி: மலேசியா தமிழ் அறவாரியம் - இளம் ஆய்வாளர்களின் அறிவியல் விழா 2011 என்பது என்ன?
பதில்: கோலாலம்பூர், பங்சார் தேசிய மின்சார வாரிய மண்டபத்தில் சிலாங்கூர், கோலாலம்பூர் கூட்டரசு பிரதேச அளவிலான அறிவியல் விழாவில் நடைபெற்றது. இதில் சிலாங்கூர் மாநில அளவில் டெங்கில் பெர்மாத்தா தமிழ்ப்பள்ளியும், கோலாலம்பூர் கூட்டரசு பிரதேச அளவில் சன் பெங் தமிழ்ப்பள்ளியும் முதலிடங்களைப் பெற்று வாகை சூடின. தமிழ் அறவாரியத்தின் ஏற்பாட்டிலும் இதர சில அமைப்புகளின் ஆதரவிலும் நடைபெற்ற இந்த விழாவில் சிலாங்கூர், கோலாலம்பூர் கூட்டரசு பிரதேச மாநிலங்களைச் சேர்ந்த 100-க்கும் அதிகமான தமிழ்ப்பள்ளி மாணவர்கள் பங்கு பெற்று தங்கள் அறிவியல் திறன்களை வெளிப்படுத்தினர்.